Īrijas staltbriedis

Īrijas staltbriedis (Megaloceros giganteus) ir izmirusi milzu briežu ģintij piederoša suga, lielākais jebkad dzīvojušais briedis. Lai arī lielākā daļa to skeletu tika atrasti tieši Īrijas purvos, tas neapdzīvoja tikai mūsdienu Īrijas teritoriju, tam arī nav īpaši liela līdzība ar mūsdienās dzīvojošajiem aļņiem vai Kanādas briežiem, tādēļ reizēm to arī vienkārši sauc par milzu briedi. Pleistocēnā un holocēna perioda sākumā Īrijas staltbriežu apdzīvotā teritorija stiepās pāri lielākajai daļai Eirāzijas, no mūsdienu Īrijas līdz pat Baikālam. Ar radiooglekļa analīzēm sugas jaunākā atrastā īpatņa vecums tika datēts ap 7700 gadiem.

Kategorija:Milzu brieži
Kategorija:Aizvēsturiski zīdītāji